CELEX: 32021D1787
Language: lv
Date: 2021-10-05 00:00:00
Title: Padomes Lēmums (ES) 2021/1787 (2021. gada 5. oktobris) par nostāju, kas Eiropas Savienības vārdā jāieņem Starptautiskajā Graudu padomē attiecībā uz 1995. gada Graudu tirdzniecības konvencijā dotās “labības” vai “graudu” definīcijas grozīšanu

11.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 359/103
               
            
         PADOMES LĒMUMS (ES) 2021/1787
         (2021. gada 5. oktobris)
         par nostāju, kas Eiropas Savienības vārdā jāieņem Starptautiskajā Graudu padomē attiecībā uz 1995. gada Graudu tirdzniecības konvencijā dotās “labības” vai “graudu” definīcijas grozīšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     1995. gada Graudu tirdzniecības konvenciju (“konvencija”) Savienība noslēdza ar Padomes Lēmumu 96/88/EK (1), un tā stājās spēkā 1995. gada 1. jūlijā.
                  
               
                     (2)
                  
                  
                     Konvencijas 2. panta 1. punkta e) apakšpunktā ir dota “labības” vai “graudu” definīcija, kas piemērojama konvencijas vajadzībām. Starptautiskās Graudu padomes locekļi var nolemt minēto definīciju grozīt saskaņā ar konvencijas 32. pantu.
                  
               
                     (3)
                  
                  
                     2021. gada 14. maijā Starptautiskās Graudu padomes sekretariāts ierosināja konvencijas 2. panta 1. punkta e) apakšpunktā dotajā “labības” vai “graudu” definīcijā no 2021. gada 1. novembra iekļaut pākšaugus. Saskaņā ar minēto priekšlikumu “1995. gada Graudu tirdzniecības konvencijas 2. panta 1. punkta e) apakšpunktā dotajā “labības” vai “graudu” definīcijā tiek iekļautas lēcas, kaltēti zirņi, aunazirņi, kaltētas pupas, citi pākšaugi un to produkti”.
                  
               
                     (4)
                  
                  
                     Saskaņā ar Apvienoto Nāciju Organizācijas Pārtikas un lauksaimniecības organizācijas preču definīciju un klasifikāciju (projekts), 1994. gads, “Pākšaugi ir viengadīgas pākšaugu kultūras, kam pākstī ir no viena līdz 12 dažāda lieluma, formas un krāsas graudiem vai sēklām. Tos izmanto gan pārtikai, gan barībai.”
                     
                  
               
                     (5)
                  
                  
                     Ir lietderīgi noteikt nostāju, kas Savienības vārdā ir jāieņem Starptautiskajā Graudu padomē attiecībā uz konvencijā dotās “labības” vai “graudu” definīcijas grozīšanu, jo paplašināt Starptautiskās Graudu padomes aptverto produktu klāstu, “labības” vai “graudu” definīcijai pievienojot pākšaugus, ir Savienības interesēs,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Starptautiskajā Graudu padomē, ir balsot par Graudu tirdzniecības konvencijas 2. panta 1. punkta e) apakšpunkta grozīšanu, “labības” vai “graudu” definīcijai pievienojot pākšaugus, saskaņā ar priekšlikumu, ko 2021. gada 14. maijā iesniedza Starptautiskās Graudu padomes sekretariāts.
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 5. oktobrī
            
               
                  Padomes vārdā –
               
               
                  priekšsēdētājs
               
               A. ŠIRCELJ
            
         
         
            (1)  Padomes Lēmums 96/88/EK (1995. gada 19. decembris), ar ko Eiropas Kopiena apstiprina Graudu tirdzniecības konvenciju un Pārtikas atbalsta konvenciju, kas veido 1995. gada Starptautisko līgumu par graudiem (OV L 21, 27.1.1996., 47. lpp.).